U protekla četiri dana u Zagrebu je napadnuto najmanje osam vozača Ubera. Incidenti su sve učestaliji, a posljednji se dogodio u subotu navečer kada su drugi taksisti okružili vozilo jednog vozača Ubera ne dajući mu da krene.

Kako su za N1 televiziju rekli vozači Ubera, napadaju ih drugi zagrebački taksisti. Napadi se obično svode na verbalne prijetnje, no zabilježeni su i slučajevi razbijanja vjetrobranskih stakala.

‘Okruže vozilo i ne daju vozaču da krene’

U drugim slučajevima, taksistima koji se osjećaju ugroženima dolaskom Ubera na tržište taksi-usluga u Zagrebu dovoljno je skinuti Uberovu aplikaciju.

“Kada vide na kojoj se adresi vozač Ubera točno nalazi, skupe se oko njega i počinju prijetiti”, opisuje uobičajeni ‘scenarij’ napada Damir Malora, jedan od vozača Ubera.

Većina takvih incidenata u Zagrebu zbiva se u večernjim i noćnim satima na najfekventnijim lokacijama poput Glavnog kolodvora ili Gajeve i Tesline ulice u središtu grada.

”Za nas je neprihvatljiva bilo kakva situacija u kojoj postoji prijetnja vozačevoj sigurnosti. Policija istražuje spomenute incidente i s njima ćemo tijekom istrage u potpunosti surađivati. Već smo u kontaktu s vozačima partnerima kako bismo im ponudili našu punu potporu i namjeravamo surađivati sa svim relevantnim institucijama”, stoji u priopćenju Ubera.

ZAGREB VOLI UBER: Popularni servis u dva tjedna privukao 8000 novih korisnika

Radio Taxi diže tužbu protiv Ubera

Vozači drugih taksi-službi u gradu, napose oni iz Radio-Taxija nevoljko govore o incidentima, no zajednički im je negativan stav prema novopridošloj konkurenciji na kakvu nisu navikli.

Iz udruženja Radio Taxi doznaje se da pripremaju čak i tužbu protiv Ubera tražeći od institucija da reagiraju i odrade posao.

Ono što je zajedničko svim suprotstavljenim stranama u ovom slučaju jest da se slažu kako su zakonske rupe uzrok svih problema, piše N1.

UBER TRAŽI PODRŠKU: “Grad Zagreb odlučuje o prijedlogu koji će smanjiti izbor”

PREDSTAVNIK UBERA ZA HRVATSKU: “Cilj nam je da ne poželite imati svoj automobil”